Príloha č. 6 súťažných podkladov

**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Licencia pre Cloud**

Predmetom zákazky je nákup licencie VIPRION Adveanced Web Application Firewall Module for 2X00 Chassis pre využívané zariadenie F5 VIPRION. Obstarávané licencie sú určené pre projekt Moje Ezdravie - Čakáreň. Licencie musia byť kompatibilné so v súčasnosti využívanou infraštruktúrou vládneho cloudu, konkrétne sa jedná o zariadenia F5 VIPRION, v zmysle ochrany investície.

Predmet zákazky svojou špecifikáciou neobsahuje žiadne vnútorne logické celky, alebo časti a teda logicky je nedeliteľný. Rozsah predmetu zákazky je štandardným rozsahom, ktorý komplexne poskytujú relevantní dodávatelia na trhu. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Požiadavka na plnenie predmetu zákazky ako celku s cieľom dosiahnuť cieľ verejného obstarávania a plnenie predmetu zákazky v celom rozsahu bez rozdelenia na časti nemožno so zohľadnením ekonomických dôvodov, funkčných dôvodov a splnenia cieľa plnenia predmetu zákazky a účelu predmetu zákazky, na ktorý je určený, považovať za obmedzujúci prvok v predmetnom verejnom obstarávaní.

Najmä s ohľadom na vecné aj časové väzby, charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.